Nemška hiša (Celje, 1906)
Na današnjem Krekovem trgu so celjski Nemci leta 1906 zgradili poslopje v starem nemškem renesančnem slogu kot protiutež slovenskemu Narodnemu domu (1897). Poimenovali so ga Deutsches Haus (Nemška hiša) in v stavbi so dobila svoje prostore številna nemška društva, nemška tiskarna Celeia in uredništvo nemškega mestnega časopisa Deutsche Wacht. Poleg društvenih prostorov je imela Nemška hiša še veliko restavracijo, hotelske sobe ter plesno in slavnostno dvorano.
Keywords: Celjski dom; Deutsches Haus; Hotel Union; Nemška hiša; stare razglednice